Ciklus snova

**Ciklus snova** (engleski: *Dream Cycle*) je naziv za jedan od tri velika ciklusa u opusu H. P. Lovecrafta, američkog pisca horor priča. Uz makabristične priče i Cthulhu mitove, Ciklus snova sačinjava suštinu Lovecraftova opusa, a sastoji se od serije kratkih priča i novelā. Djela iz ovog ciklusa nastajala su od otprilike 1920. godine pa sve do 30-ih godina, a u svom totalitetu uključuju i djela što ih je Lovecraft pisao s drugim autorima. Zajedničke karakteristike djela iz Ciklusa snova su:

* unikatni panteon zemaljskih božanstava znanih kao Drevni bogovi i Vanjski bogovi; 
* zajednički lokus, Zemlja snova, koji uključuje često korištene lokacije poput Ulthara i Celephaïsa; 
* likovi koji se više puta pojavljuju u pričama, kao što su Randolph Carter, Richard Pickman i fiktivni monarh Kuranes.

Djela iz Ciklusa snova spadaju u ranija djela H. P. Lovecrafta, a primarna inspiracija za ciklus bio je Lord Dunsany, Lovecraftov prijatelj, koji je u svojim djelima koristio vrlo sličnu tematiku. Iako se Ciklus snova danas smatra zasebnim dijelom Lovecraftovog opusa i zasebnim univerzumom, on ima značajne veze s Cthulhu mitovima; neki teoretičari su, zbog eksplicitnih i implicitnih veza u kasnim djelima iz Ciklusa snova, skloni ovaj ciklus smatrati manjim dijelom Cthulhu mitova. Neki od likova, posebice Randolph Carter, pojavljuju se u djelima iz oba serijala, a međusobne reference prisutne su, također, u pričama iz oba serijala.

Iako je sadržaj Ciklusa snova više-manje jasan, s obzirom da se priče mogu odrediti stilski i kronološki, postoje neki prijelazni radovi iz različitih vremenskih perioda, koji zbog stilskih specifičnosti i referenci otežavaju klasifikaciju.

## Sadržaj

Godine 1985., izdavačka kuća Del Rey Books izdala je zbirku *The Dream Cycle of H. P. Lovecraft: Dreams of Terror and Death*, koja sadrži djela koja sačinjavaju sukus Ciklusa snova, bili da se radi o direktnim poveznicama, ili samo implikacijama. Zbirka je sadrži Lovecraftova samostalna djela, ali i suradnje koje spadaju u serijal: 

# "Polaris" 
# "The White Ship" 
# "The Doom that Came to Sarnath" 
# "The Cats of Ulthar" 
# "Celephaïs" 
# "Ex Oblivione" 
# "Nyarlathotep" 
# "The Quest of Iranon" 
# "The Nameless City" (samo spomenut) 
# "The Other Gods" 
# "Azathoth" 
# "The Hound" (samo spomenut) 
# "Hypnos" 
# "What the Moon Brings" 
# *[[The Dream-Quest of Unknown Kadath]]* 
# "The Outsider" 
# "The Silver Key" 
# "The Strange High House in the Mist" 
# *[[The Case of Charles Dexter Ward]]* (samo spomenut) 
# "The Thing in the Moonlight" (priredio J. Chapman Miske, prema pismu što ga je Lovecraft napisao za Donalda Wandreija) 
# *[[At the Mountains of Madness]]* (samo spomenut) 
# "The Dreams in the Witch House" (slaba poveznica) 
# "Through the Gates of the Silver Key" (zajedno s E. Hoffmannom Priceom) 

## Reference

## Literatura
*
* Francis Lacassin *Préface : Sur le tapis volant du rêve* in *Lovecraft, Œuvres tome 3*, Robert Laffont coll. Bouquins, 
*Myers, Gary (1975). *House of the Worm*. Sauk City, WI: Arkham House. .
*Myers, Gary (2013). *The Country of the Worm: Excursions Beyond the Wall of Sleep*. CreateSpace. .
*Jonathan L. Howard (2011). *Johannes Cabal: The Fear Institute*. Headline Publishing Group. .
*Multiple Authors (2016).  *Kill Those Damn Cats - Cats of Ulthar Lovecraftian Anthology*.  First United Church of Cthulhu.  .